ઘરગથ્થુ ઉપચાર ગંઠોડામાં ‘દીપન’ અને ‘પાચન’ એવા બે ઉત્તમ ગુણો છે. દીપનનો અર્થ જઠરાગ્નિ પ્રદીપ્ત કરનાર અને પાચનનો અર્થ થાય આહારને પચાવનાર. આમ ગંઠોડા ભૂખ પ્રજ્વલિત કરે છે અને પાચનક્રિયા સુધારે છે એટલે જેમને ભૂખ ન લાગતી હોય, અજીર્ણ જેવું રહેતું હોય, પેટ ભારે રહેતું હોય, તેમણે ગંઠોડાનો ઉપયોગ કરવો. સારી જાતનાં ગંઠોડા ગાંધીને ત્યાંથી લાવી તેને ખૂબ ખાંડી બારીક ચૂર્ણ બનાવી બાટલી ભરી લેવી. સવારે નરણાં કોઠે થોડું દૂધ અથવા પાણી સાથે, પા ચમચી જેટલું આ ગંઠોડાનું ચૂર્ણ લેવાથી ઉપર્યુક્ત તકલીફો મટી જશે.